EkBass/fiwiki-20250220-pages-articles huggingface dataset:
Luonnonsatama

Luonnonsatama on maanmuodostuma, joka suojaa laivan tai veneen ankkurointiin sopivan vesistöalueen osan esimerkiksi myrskyltä, voimakkaalta aallokolta tai kovan tuulen vaikutukselta. Termiä käytetään myös pienveneiden yölliseen rantautumiseen soveltuvista suojaisista rakentamattomista satamista. Luonnonsatamilla on ollut pitkään strateginen merkitys laivaston tukikohtina sekä taloudellinen merkitys kaupankäynnille, kalastukselle ja matkailulle. == Piirteet == Luonnonsatamia on kuusi eri tyyppiä: * suojaisa lahti * saaren suojanpuoli * saaren ja mantereen välille muodostuneen kannaksen suojaama vesialue * riutan tai särkän suojanpuoli * riittävän suojaisa avoimen lahden poukama * joen ylävirta, yleensä alajuoksun alue lähellä merta tai suurempaa vesistöä Luonnonsatamissa esiintyy erilaisia variaatioita ja yhteismuodostelmia näistä päätyypeistä. == Esimerkkejä == Suurille aluksille ja runsaalle meriliikenteelle soveltuvat luonnonsatamat eivät ole kovin yleisiä, ja sen vuoksi ne ovatkin näiden ominaisuuksiensa vuoksi tunnettuja. Osa maailman suurkaupungeista ja keskuksista on syntynyt juuri suurten ja hyvien luonnonsatamien ympärille. Esimerkkejä näistä ovat muun muassa New Yorkin satama Yhdysvalloissa, Sydneyn satama Australiassa ja Kingstonin satama Jamaikalla. Port Moresbyn satama Papua-Uudessa-Guineassa on esimerkki suuren riutan muodostamasta luonnonsatamasta. Laguunin muodostama Pearl Harborin satama Havaijilla toimii Yhdysvaltain laivaston tukikohtana. Historiassa ihmisten rakentamien satamien puuttuessa luonnonsatamilla oli erittäin suuri merkitys varhaisille merenkävijäkulttuureille. Antiikin ajan Kreikassa monien kaupunkivaltioiden satamat olivat juuri luonnonsatamia, jotka olivat usein syntyneet rannikon eroosion seurauksena. Parhaiten tunnettuja luonnonsatamia tuolta ajalta ovat Pireuksen satamat Kantharos, Zea ja Munikhia. Eräinä esimerkkeinä mainittakoon myös Chíoksen kaakkoisrannalla sijaitseva kahden kukkulan suojaama Emporeiós ja Toronessa sijainnut "Tyyni satama". Istanbulissa sijaitseva lahti Kultainen sarvi on toiminut aikanaan tukikohtana ja suojasatamana sekä Rooman että Bysantin ja edelleen Osmanien valtakunnan ja lopulta Turkin laivastolle ja kauppalaivastolle. ==Lähteet== Luokka:Satamat
Paholainen (näytelmä)

Paholainen () on Ferenc Molnárin kirjoittama unkarilainen tragikomedianäytelmä vuodelta 1907, jolloin näytelmä ensimmäisen kerran tuotettiin Budapestissa. Budapestista näytelmä lähti maailmankiertueelle, mutta se kiellettiin Lontoossa. Paholainen oli Molnárin läpimurtonäytelmä. == Broadway-versio == Paholainen sai ensi-iltansa New Yorkin Broadwayn Garden Theatressa 18. elokuuta vuonna 1908 englanninkielisellä nimellään The Devil. Näytelmä suljettiin marraskuussa 1908 87:n esityksen jälkeen. Näytelmän tuottajana toimi Henry W. Savage. Näytelmän lavastuksesta vastasivat Robert Milton ja Walter Burridge. Oliver Herford oli kääntänyt Molnárin näytelmän unkarin kielestä englannin kielelle. === Broadway-version näyttelijät === == Elokuvaversiot == * Edwin S. Porterin ohjaama The Devil, yhdysvaltalainen lyhyt mykkäelokuva vuodelta 1908 * Reginald Barkerin ja Thomas H. Incen ohjaama The Devil, yhdysvaltalainen mykkäelokuva vuodelta 1915 * Michael Curtizin ohjaama Az ördög, unkarilainen mykkäelokuva vuodelta 1918 * James Youngin ohjaama Kiusaaja, yhdysvaltalainen mykkäelokuva vuodelta 1921 == Lähteet == == Aiheesta muualla == * Paholainen Internet Broadway Databasessa Luokka:Näytelmät
Mario Tennis Open

Mario Tennis Open () on Camelot Software Planningin kehittämä ja Nintendon julkaisema urheilupeli. Peli on julkaistu vuonna Nintendo 3DS:lle. Peli julkaistiin myös digitaalisesti ladattavana versiona Nintendo eShopissa. Kuten aiemmat Mario Tennis-sarjan pelit, Mario Tennis Open sisältää hahmoja, tapahtumapaikkoja sekä skenaarioita lukuisista Mario-pelisarjan peleistä. Pelaajat voivat osallistua tavallisiin tennisotteluihin, mutta he voivat myös pelata erilaisia variantteja eri säännöillä ja eri tavoitteilla. Pelissä on yhteensä seitsemäntoista erilaista pelattavaa hahmoa, joista jokaisella on omia erikoisominaisuuksia, jotka toimivat pelaajien etuina. Mario Tennis Open on myös ensimmäinen Mario Tennis-peli, joka sisältää verkkopelimoodin. Mario Tennis Open sai pääosin positiivisia vastaanottoja, sillä GameRankingsillä muodostui keskiarvoksi 69,29% ja Metacriticillä 69/100. ==Lähteet== == Aiheesta muualla == * Luokka:Vuoden 2012 videopelit Luokka:Mario Tennis Luokka:Nintendo 3DS -pelit
Kytö

Kytö voi tarkoittaa seuraavia: ==Yleisnimi== *Kytöviljely eli kydönpoltto eli kytö, historiallinen polttoviljelymenetelmä ==Paikannimi== *Kytö, sotilassaari Espoossa *Kytö, kylä Halikossa Salossa *Kytö, kylä Tammelassa ==Sukunimi== *Kaarlo Kytö (1902–1985), näyttelijä *Merja Kytö (s. 1953), kielitieteilijä ja englannin kielen professori
Toivo Kytölä

Toivo Armas Kytölä (6. syyskuuta 1911 Sippola – 29. heinäkuuta 1971) oli suomalainen yleisesikuntaupseeri, joka palveli Puolustusvoimissa vuodesta 1932 vuoteen 1970. Kytölän vanhemmat olivat maanviljelijä Erik Kytölä ja Ida o.s. Takkunen. Kytölä oli aviossa hammaslääkäri Sirkka Laakson kanssa vuoteen 1956 ja tämän jälkeen sairaanhoitaja Vieno Irene Halosen kanssa. Kytölä kirjoitti ylioppilaaksi Kouvolan yhteislyseosta vuonna 1931 ja suoritti varusmiespalveluksensa KSR:ssa 1931–1932. Tämän jälkeen hän opiskeli 16. kadettikurssilla ja valmistui Kadettikoulusta vänrikkinä vuonna 1934. Tämän jälkeen ennen talvisodan syttymistä hän palveli KSR:ssa nuorempana upseerina ja ylennettiin luutnantiksi 1936. Sodan sytyttyä hän toimi opetusupseerina RUK:ssa, Jalkaväen Koulutuskeskuksessa sekä Kranaatinheitinkoulutuskeskuksessa. Välirauhan aikana Kytölä sai ylennyksen kapteeniksi ja toimi komppanian päällikkönä JR7:ssa sekä 3. Prikaatissa. Jatkosodan puhjettua Kytölä toimi komppanianpäällikkönä JR26:ssa Kannaksella ja Aunuksessa haavoittuen Vääräkoskella 1941. 1942 hänet ylennettiin majuriksi ja hän siirtyi rintamatehtävistä toimisto- ja osastopäälliköksi Maaselän Ryhmän esikuntaan ja sieltä edelleen osastopäälliköksen II Armeijakunnan esikuntaan sodan loppumiseen asti. 1944–1946 Kytölä toimi toimistopäällikkönä 3. Divisioonan esikunnassa ja tämän jälkeen JR8:n esikuntapäällikkönä vuoteen 1952. Vuodet 1952–1955 Kytölä toimi koulutus- ja järjestelytoimiston päällikkönä 5. Prikaatin esikunnassa ja vuoden verran Lahden sotilaspiirin päällikkönä ja sai ylennyksen everstiluutnantiksi. Vuosina 1956–1958 hän opiskeli Sotakorkeakoulun Yleisen osaston Maasotalinjalla ja ylennettiin tämän jälkeen everstiksi. 1958–1962 Kytölä toimi Pääesikunnan operatiivisen osaston osastopäällikkönä ja Helsingin sotilaspiirin päällikkönä 1963–1964. 1964–1966 Kytölä toimi Pohjois-Suomen sotilasläänin komentajana ja tämän jälkeen kaksi vuotta Oulun Sotilaspiirin päällikkönä. Saatuaan ylennyksen kenraalimajuriksi 1968 hän toimi vielä Pohjois-Suomen sotilasläänin esikuntapäällikkönä ja Pohjanmaan sotilasläänin komentajana vuoteen 1970 asti, jonka jälkeen siirtyi reserviin. == Lähteet == Luokka:Suomalaiset kenraalit Luokka:Vuonna 1911 syntyneet Luokka:Vuonna 1971 kuolleet
Pilkkuja ja pikkuhousuja

Pilkkuja ja pikkuhousuja on suomalainen elokuva vuodelta 1992. Sen on ohjannut Matti Ijäs, joka myös käsikirjoitti elokuvan yhdessä Heikki Reivilän kanssa. Ijäksen ”tyhjän liuskan bluesiksi” kutsuma elokuva on tarina runoilija Tanesta, jonka avioliitto on ohi, pankkitili tyhjä ja runosuoni ehtynyt. ==Rooleissa== ==Vastaanotto== Pilkkuja ja pikkuhousuja valittiin Cannesin elokuvajuhlien Quinzaine des réalisateurs -sarjaan. Paavo Pentikäinen sai roolistaan parhaan miespääosan Jussin. Myös kriitikot yleensä arvostivat hänen roolityötään, mutta muilta osin arviot olivat hämmentyneitä ja kriittisiä. Iltalehden Olli Manninen syytti elokuvaa ”renttuestetiikan irvokkaasta mauttomuudesta”, Ilta-Sanomien Tarmo Poussu ”tekijänsä yhdentekevästä itsetyydytyksestä”. Tapani Maskulan mukaan Pilkkuja ja pikkuhousuja alkaa komediana lihan himosta, mutta päätyy yllättävän vakavaksi tarinaksi tekstin synnyttämisestä. Antti Lindqvistin mielestä elokuvassa on liikaa iskeviä repliikkejä, joita ei ehdi sulatella ennen kuin seuraava jo tulee. Sama runsaudenpula vaivaa hänestä myös visuaalisia ratkaisuja ja toinen toistaan erikoisemmista hahmoista muodostuvaa henkilögalleriaa. Matti Ijäs on kertonut, ettei itsekään pidä elokuvastaan: > ”Tiesin koko ajan ettei se onnistu. Yritettiin vääntää normaalista > poikkeavaa dramaturgiaa, mutta aika pian huomasin, ettei se toimi.” ==Aiheesta muualla== * Pilkkuja ja pikkuhousuja - Yle Areena ==Lähteet== Luokka:Matti Ijäksen ohjaamat elokuvat Luokka:Vuoden 1992 suomalaiset elokuvat Luokka:Suomalaiset draamakomediaelokuvat
Strukturalismin historia

Strukturalismin historia () on François Dossen vuosina 1991–92 ilmestynyt kaksiosainen teos strukturalismista. Ensimmäinen osa ilmestyi suomeksi vuonna 2010 Tutkijaliiton julkaisemana Anna Helteen käännöksenä. == Aiheesta muualla == * Hämäläinen, Pertti & Kortesoja, Matti: Keskustelua strukturalismin historiasta ja sen liepeiltä . Alusta 23.7.2013. Luokka:Kirjat mannermaisesta filosofiasta Luokka:Ranskalaiset tietokirjat Luokka:Vuoden 1991 kirjat Luokka:Vuoden 1992 kirjat
Itsepäinen vietti

Itsepäinen vietti: kirjoituksia sukupuolesta, elokuvasta ja seksuaalisuudesta on Vastapainon vuonna 2004 julkaisema suomennosvalikoima Teresa de Lauretiksen kirjoituksista. Teksteissä käsitellään sukupuolta, seksuaalisuutta ja mediakulttuuria psykoanalyysin, semiotiikan, feminismin ja queer-teorian kautta. Teoksen on toimittanut Anu Koivunen ja tekstit ovat suomentaneet Tutta Palin ja Kaisa Sivenius. == Aiheesta muualla == * Jennifer Sarha: Miten sukupuoli määritellään? Kiiltomato.net 13.10.2004. Luokka:Kirjat feminismistä Luokka:Suomalaiset tietokirjat Luokka:Vuoden 2004 kirjat
The Forbidden Path

The Forbidden Path on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Hugh Thompson. Käsikirjoituksen olivat laatineet Adrian Johnson ja E. Lloyd Sheldon Sheldonin novellin From the Depths pohjalta. The Forbidden Path kertoo viattomasta newyorkilaisesta Mary-nimisestä tytöstä, josta muuttuu vaarallinen vamppi. Fox Film Corporation oli toiminut elokuvan tuotanto- ja levittäjäyhtiönä, ja elokuva sai ensi-iltansa Yhdysvalloissa 3. helmikuuta vuonna 1918. The Forbidden Path on nykyisin listattu kadonneeksi elokuvaksi. ==Näyttelijät== ==Lähteet== ==Aiheesta muualla== * * * The Forbidden Path Silent era -sivustolla * The Forbidden Path Yhdysvaltain elokuvainstituutin sivuilla * The Forbidden Path TCM Movie Databasessa Luokka:Vuoden 1918 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat
Muutos 2011 -eduskuntaryhmä

Muutos 2011 -eduskuntaryhmä (m11) () oli muutos 2011 -puolueen eduskuntaryhmä, joka aloitti toimintansa 8. lokakuuta 2013. Eduskuntaryhmän muodosti kansanedustaja James Hirvisaari, joka erotettiin perussuomalaisesta puolueesta ja eduskuntaryhmästä toistuvien muukalaisvihamielisten lausuntojen vuoksi. Erottamisen välitön syy oli Hirvisaaren kutsuman vieraan Seppo Lehdon natsitervehdys eduskunnassa, josta hän sai myös huomautuksen eduskunnan puhemieheltä Eero Heinäluomalta. == Lähteet == ==Aiheesta muualla== *Muutos 2011:n kotisivut Luokka:Eduskuntaryhmät
The Clemenceau Case

The Clemenceau Case on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä draamaelokuva, jonka päärooleissa ovat Theda Bara ja William E. Shay. Elokuva perustuu Alexandre Dumas nuoremman romaaniin L’affaire Clémenceau ja Martha Woodrow’n näytelmään. Elokuvan tuotanto- ja levittäjäyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. The Clemenceau Case sai Yhdysvaltain ensi-iltansa 12. huhtikuuta vuonna 1915. Ilmestyessään The Clemenceau Case oli valtava yleisö- ja arvostelumenestys. The Clemenceau Case on nykyisin listattu kadonneeksi elokuvaksi. ==Juoni== Taiteilija Pierre Clemenceau (William E. Shay) vierailee Pariisissa ystävänsä Constantin Ritzin (Stuart Holmes) ateljeessa ja rakastuu Iza Dobronowska (Theda Bara) -nimiseen malliin, joka ei kuitenkaan välitä hänestä vähäänkään. Kuultuaan äitinsä kreivitär Dobronowskan (Saba Raleigh) järjestelyistä Iza hyväksyy Pierren kosinnan, ja he avioituvat. Iza on kylmäsydäminen ja kevytkenkäinen, ja hän halveksii aviomiestään sekä etääntyy Pierren perheestä, koska Izalla ja varakkaalla venäläisellä herttualla, Sergiuksella (Frank Goldsmith), on kehittynyt rakkaussuhde. Pierre saa tietää vaimonsa syrjähypystä ja järkyttyy, joka johtaa Sergiuksen murhaamiseen. Pettyneenä Pierre matkustaa Amerikkaan ystävänsä Constantinin ja tämän uuden morsiamen kanssa. Iza perii Sergiukselta omaisuuden ja matkustaa myös Amerikkaan, missä hän viettelee Constantinin. Pelastaakseen ystävänsä avioliiton Pierre houkuttelee Izan hänen asunnolleen ja puukottaa naisen kuoliaaksi. Murhan jälkeen Pierre ilmoittaa rikoksensa poliisille tyynen rauhallisesti. ==Näyttelijät== ==Lähteet== ==Aiheesta muualla== * * * The Clemenceau Case Silent eran sivuilla * The Clemenceau Case TCM Movie Databasessa * The Clemenceau Case Yhdysvaltain elokuvainstituutin sivustolla Luokka:Vuoden 1915 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset näytelmiin perustuvat elokuvat Luokka:Novelleihin perustuvat elokuvat
Haapkylä

Haapkylä on ainakin seuraavien suomalaisten henkilöiden sukunimi: *Jorma Haapkylä (1920–2005), kontra-amiraali, toimi Suomen merivoimien komentajana *Minna Haapkylä (s. 1973), teatteri- ja elokuvanäyttelijä *Eliel Aspelin- Haapkylä (nimimerkki Ellei, 1847–1917), valtioneuvos ja professori, kulttuurintutkija
Kendo Anthem

"Kendo Anthem" on rap-yhtye Teflon Brothersin 16. huhtikuuta 2014 julkaistu single. Kappale on vuoden 2014 jääkiekon maailmanmestaruuskilpailujen Suomen virallinen kisakappale. Kappaleen kertosäkeellä kuullaan espoolaisen Sunan koulun kuoron laulua. Kendo Antherm on versio Runo & The Zateliten kappaleesta "Poika kotiin". Kappale on myynyt kultaa, ja se on myös mukana virallisella Leijonat 2014 -kokoelma-albumilla. == Kappaleet== # == Listasijoitukset == Lista Paras sijoitus Suomen virallinen singlelista 3 Suomen virallinen latauslista 3 == Lähteet == Luokka:Teflon Brothersin kappaleet Luokka:Vuoden 2014 kappaleet
Hormoonihiiret

Hormoonihiiret on Mika Sundqvistin vuonna 1982 julkaistu studioalbumi. Albumin nimikappale voitti samana vuonna Syksyn sävel -kilpailun ja itse albumi on myynyt kultalevyyn oikeuttavan määrän. == Kappaleet == Kaikki kappaleet on kirjoittanut Mika Sundqvist, ellei toisin mainita. A-Puoli # # # # # # B-puoli # * # # # # # == Muusikot == * Seppo Tammilehto – rummut, perkussiot ja pillit * Heikki Silvennoinen – kitara * Petteri Salminen – syntetisoija * Eero Pekkonen – haitari * Vesa Tuomi – piano ja haitari * Yrjö Punkari – saksofoni, klarinetti ja tuuba * Tarja Kuisma – laulu, bassorumpu ja lautaset * Outi Höylä – sello * Petri Salonen – viulu * Mika Sundqvist – laulu, basso, kitara, mandoliini ja perkussiot Muut tekijät * Kari Laiho – kannen suunnittelu * Kurki & Kangas – valokuvat * Mika Sundqvist – tuottaja, äänittäjä == Aiheesta muualla == * Hormoonihiiret discogs.com -sivustolla Luokka:Mika Sundqvistin albumit Luokka:Vuoden 1982 albumit Luokka:Mika Sundqvistin tuottamat albumit
Busby Berkeley

Busby Berkeley, alkujaan Busby Berkeley William Enos (29. marraskuuta 1895 Los Angeles, Kalifornia, Yhdysvallat – 14. maaliskuuta 1976Doug Tomlinson: "Busby Berkeley", Film Reference, viitattu 20.5.2014) oli merkittävä Hollywoodin elokuvaohjaaja ja musikaalien koreografi. Musikaalituotannoissa on hänelle tunnusomaisia monimutkaisia geometrisia kuvioita. Berkeley syntyi teatteriperheeseen. Kun isä kuoli, äiti ei perunut esitystä vaan lausui: "Show must go on". Äidin vaikutus oli hyvin vahva tämän kuolemaan asti, ja Berkeleyn monet avioliitot jäivät lyhyiksi. Vielä äidin kuoltuakin ura meni aina puolison edelle. Hänen elokuviensa ilmeen sanotaan juontuneen ajasta, jolloin hän suunnitteli Yhdysvaltojen ja Ranskan armeijoille paraatiharjoituksia. Ensimmäisen maailmansodan jälkeen hän aloitti työn teatterinäyttelijänä mutta siirtyi pian ohjaajaksi ja koreografiksi. Samuel Goldwyn kutsui hänet Hollywoodiin 1930 tanssikohtausten ohjaajaksi. Hän työskenteli 1933–1939 Warner Brosille ja teki tuolloin aikakauden Hollywood-tuotantojen parhaita tanssinumeroita. Hänelle ominaista oli luoda liike pikemminkin elokuvallisin kuin koreografisin keinoin. Hän palasi MGM:lle 1939, mutta parhaan tuotantonsa hän oli jo tehnyt. Vielä 1971 hän palasi Broadwaylle ja ohjasi 1920-luvun menestysnäytelmän No, No, Nanette, jossa pääosassa oli jo pitkään eläkkeellä ollut hänen 1930-luvun elokuviensa tähti Ruby Keeler. == Filmografia == ;Ohjaajana * She Had to Say Yes 1933 * Ne naiset! Ne naiset! 1934 (musiikkijaksot) * Gold Diggers of 1935 1935 * Bright Lights 1935 * I Live for Love 1935 * The Singing Kid 1936 (kreditoimaton) * Stage Struck 1936 * The Go Getter 1937 * Hollywood hotelli 1937 * Men Are Such Fools 1938 * Garden of the Moon 1938 * Rautaristikko 1938 * Minusta tuli rikollinen 1939 * Me hurmurit 1939 * Suinpäin 1939 * Forty Little Mothers 1940 * Me jazzikuninkaat 1940 * Blonde Inspiration 1941 * Revyytyttö 1941 (musiikkijaksot) * Erotaan siis 1941 (kreditoimaton) * Me tähdet 1941 * Sittenkin sankari 1942 * Tupa taivaassa 1943 (ohjaus jaksossa "Shine", kreditoimaton) * Me villissä lännessä 1943 ("I Got Rhythm" -jakso) * Tutti frutti 1943 * Cinderella Jones 1946 * Valtameren romanssi 1948 (musiikkijaksot) * Neiti Johtaja 1949 * Annie mestariampuja 1950 (materiaalia ei käytetty vaan tehtiin uudestaan, kreditoimaton) * Sininen huntu 1951 (kreditoimaton) == Lähteet == == Aiheesta muualla == * * Hooray for Hollywood: Busby Berkeley * Busby Berkeley at Classic Movie Favorites Tribute site: galleries, bio, filmography and more. * bio & pics on Busby Berkeley Luokka:Yhdysvaltalaiset teatteriohjaajat Luokka:Yhdysvaltalaiset elokuvaohjaajat Luokka:Yhdysvaltalaiset koreografit Luokka:Vuonna 1895 syntyneet Luokka:Vuonna 1976 kuolleet Luokka:Seulonnan keskeiset artikkelit
Atsodikarbonamidi

Atsodikarbonamidi (C2H4N4O2) on atsoyhdisteisiin kuuluva orgaaninen yhdiste. Ainetta käytetään kumien ja muovien valmistuksissa ja eräissä maissa jauhonparanteena. ==Ominaisuudet== Atsodikarbonamidi on huoneenlämpötilassa keltaisia tai punaoransseja kiteitä. Yhdiste liukenee pieniä määriä kuumaan veteen, mutta on kylmään veteen liukenematon. Yhdiste ei liukene etanoliin eikä useisiin muihinkaan orgaanisiin liuottimiin.Hans-Wilhelm Engels, Hermann- Joseph Weidenhaupt, Manfred Pieroth, Werner Hofmann, Karl-Hans Menting, Thomas Mergenhagen, Ralf Schmoll & Stefan Uhrlandt: 'Rubber, 9. Chemicals and Additives, Ullmann's Encyclopedia of Industrial Chemistry, John Wiley & Sons, New York, 2011. Viitattu 20.5.2014 Atsodikarbonamidi hajoaa kuumennettaessa sulamispisteeseensä 225 °C:n lämpötilaan. ==Valmistus ja käyttö== Atsodikarbonamidia valmistetaan urean ja hydratsiinin välisellä reaktiolla. Ensimmäisessä vaiheessa muodostuu biureaa eli hydratsodikarbonamidia. Biurea hapetetaan tämän jälkeen atsodikarbonamidiksi. Tavanomaisin hapetin on kloori, mutta myös kloraatteja tai vetyperoksidia voidaan käyttää.Eugene F. Rothgery: Hydrazine and Its Derivatives, Kirk-Othmer Encyclopedia of Chemical Technology, John Wiley & Sons, New York, 2004. Viitattu 20.5.2014 Atsodikarbonamidin tärkein käyttökohde on vaahtokumien ja vaahtomuovien valmistuksessa vaahdotusaineena käyttäminen. Tähän tarkoitukseen käytetyistä kemikaaleista se on yleisin. Atsodikarbonamidi hajoaa kuumennettaessa myrkylliseksi ja karsinogeeniseksi semikarbatsidiksi. Tämän vuoksi sellaisten muovien ja kumien, joiden valmistamiseen on käytetty atsodikarbonamidia ei ole saanut käyttää Euroopan unionin alueella elintarvikepakkauksissa elokuusta 2005 alkaen. Aineen käyttö tähän tarkoitukseen on kielletty Euroopan komission antaman direktiivin perusteella. Yhdysvalloissa, Kanadassa ja Brasiliassa atsodikarbonamidia voidaan käyttää jauhonparanteena. Yhdiste toimii hapettimena, joka valkaisee jauhojaDietmar Sievert, R. Carl Hoseney & Jan A. Delcour: 'Bread and Other Baked Products, Ullmann's Encyclopedia of Industrial Chemistry, John Wiley & Sons, New York, 2007. Viitattu 20.5.2014. Suurin sallittu pitoisuus on 45 mg/kg. EU:n alueella atsodikarbonamidia ei saa käyttää tähänkään tarkoitukseen. ==Lähteet== Luokka:Orgaaniset typpiyhdisteet
The She-Devil

The She-Devil (tai ilman välimerkkiä The She Devil) on vuonna 1918 ensi- iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe. Elokuvan tuotanto- ja levittäjäyhtiönä toimi Fox Film Corporation, ja sen käsikirjoituksesta vastasivat ohjaaja J. Gordon Edwards ja George James Hopkins. Elokuva sai Yhdysvaltain ensi-iltansa 10. marraskuuta vuonna 1918. The She-Devil on nykyisin listattu kadonneeksi elokuvaksi. ==Juoni== Lolette (Theda Bara) on tulinen nuori espanjalaistyttö. Kun Maurice-niminen (Albert Roscoe) taiteilija saapuu Loletten kotikaupunkiin etsimään maalauspaikkoja, Lolette rakastuu häneen. Kun Maurice on valmis palaamaan takaisin Pariisiin, hän ei suostu ottamaan Lolettea mukaan. Lolette on päättäväinen ja päättää seurata Mauricea. Saadakseen rahaa Lolette varastaa jalokivikoruja maantierosvo Tigerin (George McDaniel) ryöstösaaliista. Lolette käyttää Tigerin häneen kohdistunutta ihastuneisuutta hyväkseen varastaakseen tämän ryöstäsaaliin. Lolette löytää Mauricen, joka päättää käyttää Lolettea mallinaan ja pitää häntä erityisen inspiroivana kohteena. Eräänä iltana he menevät teatteriin katsomaan espanjalaisia tanssijoita. Lolette ei ole vaikuttunut heidän työstään, joten hän menee näyttämään heille mallia. Sinä iltana Tiger, joka oli etsinyt Loletten käsiinsä, yrittää saada jalokivikorunsa takaisin. Maurice luulee Tigerin olevan vain murtovaras ja nujertaa hänet. Seuraavana päivänä monet teatteri-impressaarit tarjoavat Lolettelle sopimuksia. Lolette suostuu ja ottaa etukäteen kaikilta teatteri-impressaareilta rahat. Tämän jälkeen Lolette antaa kaikki rahat orvoille. Maurice saa tietää Loletten teosta ja vaatii, että heidän on paettava tai muuten Lolette pidätetään petoksesta. Karkumatkan alussa Lolette ja Maurice kohtaavat jälleen Tigerin, mutta he höynäyttävät häntä ja pariskunta jatkaa karkumatkaansa. ==Näyttelijät== ==Lähteet== ==Aiheesta muualla== * * * The She-Devil Silent era -sivustolla * The She- Devil TCM Movie Databasessa Luokka:Vuoden 1918 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
Ota koppi!

Ota koppi on lastenmusiikkiyhtye Pellekaija Pumin kahdeksas studioalbumi. == Kappaleet == Kaikki kappaleet ovat Pekka Tonttilan säveltämiä ja sanoittamia, paitsi laulun ”Las Tenko Dinka Dulla” sanoittajana on ollut myös Tuula Tonttila. # # # # # # # # # # # # == Muusikot == * Pekka Tonttila – laulu, kitarat, ukulele, banjo, mandoliini, nokkahuilu, huuliharppu, rytmisoittimet * Tuomo Kuure – kontrabasso, klarinetti * Tuula Tonttila – laulu, rytmisoittimet, efektit * Marko Kataja – kosketinsoittimet, haitari * Eliel Viitala – rummut * Lapsikuoro Hihittäjät – laulu Luokka:Vuoden 2014 albumit Luokka:Pellekaija Pumin albumit
Brotherhood

Brotherhood tai The Brotherhood voi tarkoittaa ainakin seuraavia: * Brotherhood, New Orderin albumi vuodelta 1986 * The Brotherhood, Running Wildin albumi vuodelta 2002 * Brotherhood, The Chemical Brothersin kokoelma- albumi vuodelta 2008 * Brotherhood, yhdysvaltalainen rikossarja vuosilta 2006–2008 * Mafiaveljekset (engl. The Brotherhood), Martin Rittin ohjaama elokuva vuodelta 1968 * The Brotherhood, televisioelokuva vuodelta 1991 * The Brotherhood, David DeCoteaun ohjaama kauhuelokuva vuodelta 2001 * Brotherhood, Will Canonin ohjaama elokuva vuodelta 2010 * Assassin’s Creed: Brotherhood, toimintaseikkailupeli vuodelta 2010. *Muslim Brotherhood eli muslimiveljeskunta, useiden islamististen järjestöjen nimi englanniksi *Aryan Brotherhood, yhdysvaltalainen jengi.
Growing Up in New Guinea

Growing Up in New Guinea: A Study of Adolescence and Sex in Primitive Societies on yhdysvaltalaisen antropologin Margaret Meadin vuonna 1930 ilmestynyt antropologian klassikkoteos. Teos on etnografinen kuvaus Papua- Uuden-Guinean Amiraliteettisaariin kuuluvan Manus-saaren ihmisten kulttuurista. Mead tarkastelee saarelaisten kulttuuria lastenkasvatuksen ja sukupuolikäsitysten kautta. Teos keskittyy kuvaamaan lasten ja nuorten elämää. Mead lisäksi vertailee oman aikansa yhdysvaltalaista lastenkasvatusta manussaarelaisten lastenkasvatukseen ja samalla kritisoi oman yhteiskuntansa tapaa kasvattaa lapsia. == Sisältö == === Manussaarelaisten lastenkasvatus === Mead korostaa sitä, että kasvatustavasta riippumatta lapsi kasvaa aina yhteisönsä ja sen kulttuurin jäseneksi, Meadin sanoin ”yhteisö voittaa aina” (engl. ”The society always wins”). Hän esittelee, kuinka Manusilla pienten lasten kasvatus keskittyy fyysiseen sopeutumiseen ympäristöön, esimerkiksi uimataidon ja ketteryyden oppimiseen. Lapset saavat leikkiä vapaasti, eikä heillä juurikaan ole muita velvollisuuksia kuin omaisuuden ja tabujen kunnioittaminen. Sosiaalinen kasvatus jää hyvin vähälle, ja lapset oppivat asiat pääasiassa seuraamalla vanhempiensa ja muiden aikuisten toimintaa. Muodollisen sosiaalisen kasvatuksen puuttumisesta huolimatta lapsista kasvaa täysivaltaisia kulttuurinsa edustajia. Manusilla pojat ja tytöt saavat samanlaisen kasvatuksen, ja vasta murroiässä tyttöjä aletaan valmistella aikuisuutta ja avioliittoa varten. Poikien siirtyminen pojasta mieheksi tapahtuu vasta silloin, kun heidän on aika mennä naimisiin, eikä heitä etukäteen juurikaan valmistella tähän. Isällä on erittäin tärkeä rooli pienten lasten kasvatuksessa, ja tämän vuoksi nämä identifioituvat voimakkaasti isään, kun taas äiti jää etäiseksi. Käsitellessään Manusin kulttuuria Mead kumoaa joitakin lapsiin liittyviä teorioita, kuten sen, että lapset automaattisesti identifioituisivat äitiin. Lisäksi hän osoittaa, että lasten ”keräilyvaihe” sekä lasten taipumus uskoa yliluonnolliseen ovat täysin kulttuurisidonnaisia ilmiöitä, eivätkä lapsille luonnollisia kehityksen vaiheita, kuten aikaisemmin on uskottu. === Yhdysvaltojen ja Manusin kasvatuskulttuurien vertailu === Meadin mukaan näiden kahden kulttuurin kasvatusmenetelmiä on mahdollista vertailla, sillä niiden tavoitteet ja arvot ovat samankaltaisia. Mead löytää Manusin ja Yhdysvaltojen kasvatuskulttuurien välillä sekä yhtäläisyyksiä että eroja. Molemmissa kulttuureissa materiaalista vaurautta arvostetaan hyvin paljon ja sen tavoittelu on keskeisessä asemassa. Lisäksi näissä kulttuureissa lasten annetaan viettää aikansa leikkien, eikä heiltä vaadita paljoa. Toisaalta lasten suhde vanhempiin on erilainen: Manusilla isä on lapsille hyvin läheinen, kun taas Yhdysvalloissa äidin rooli on erittäin tärkeä lasten huolenpidossa ja kasvatuksessa. == Lähteet == * Mead, Margaret: Growing Up in New Guinea: A Study of Adolescence of Sex in Primitive Societies. Luokka:Kirjat antropologiasta Luokka:Yhdysvaltalaiset tietokirjat Luokka:Vuoden 1930 kirjat
Lilian

Lilian on yleensä naisen, varsinkin Ranskassa kuitenkin miehen etunimi. Alkuperältään nimi on englantilais-saksalainen lyhentymä nimestä Elisabet tai mahdollisesti muunnos englanti­laisesta nimestä Lily, joka merkitsee liljaa. Suomessa on Digi- ja väestötietoviraston tietojen mukaan ollut vuoden 2019 loppuun mennessä 2537 Lilian-nimistä naista ja hieman yli 20 miestä. Lilianin nimipäivä on suomen­ruotsalaisen ja vuodesta 2025 lähtien myös suomen­kielisen kalenterin mukaan 20. toukokuuta, joka on myös muun muassa Liljan nimipäivä. == Tunnettuja Lilianeja == * Lilian Jackson Braun (1913–2011), yhdysvaltalainen kirjailija * Lilian Calmejane (s. 1992), ranskalainen maantiepyöräilijä * Lilian Garcia (s. 1966), yhdysvaltalainen laulaja ja kehäkuuluttaja * Lilian Genth (1876–1953), yhdysvaltalainen impressionistinen taidemaalari * Lilian Kallio (s. 1945), suomalainen kirjailija * Lilian (1915–2013), alk. Lilian Davies, Ruotsin prinsessa, prinssi Bertilin puoliso * Lilian Thuram (s. 1972), ranskalainen jalkapalloilija * Lilian Widjeskog (s. 1965), suomalainen jalkapalloilija * Lilian Wolfe (1875–1974), brittiläinen feministi, antimilitaristi ja anarkisti == Lähteet == == Aiheesta muualla == Luokka:Etunimet
Michael Chaput

Michael Chaput (s. 9. huhtikuuta 1992 Montreal, Quebec) on kanadalainen ammattilaisjääkiekkoilija, pelipaikaltaan keskushyökkääjä. Hän pelaa NHL- joukkue Pittsburgh Penguinsin organisaatiossa. Chaput on Philadelphia Flyersin vuoden 2010 kolmannen kierroksen varaus numerolla 89. == Ura == Chaput pelasi vuosina 2008–2012 neljä kautta QMJHL-junioriliigassa joukkueinaan Lewiston Maineiacs ja Shawinigan Cataractes, tehden 216:ssa ottelussa yhteensä 187 pistettä, joista 77 oli maaleja. Flyers kauppasi Chaputin Columbus Blue Jacketsiin 28. helmikuuta 2011, joka kiinnitti hänet kolmen vuoden tulokassopimuksella 28. huhtikuuta 2012. Kaudella Chaput teki debyyttinsä NHL:ssä pelaten Blue Jacketsin paidassa kauden aikana yhteensä 17 peliä, joissa hän sai yhden syöttöpisteen. Falconsissa Chaput teki 45 pistettä 55:ssä ottelussa, tehden 19 maalia. == Tilastot == 2008–2009 Lewiston Maineiacs QMJHL 29 3 7 10 34 – – – – – 2009–2010 Lewiston Maineiacs QMJHL 68 28 27 55 60 4 0 1 1 2 2010–2011 Lewiston Maineiacs QMJHL 62 25 34 59 97 13 7 13 20 11 2011–2012 Shawinigan Cataractes QMJHL 57 21 42 63 47 11 4 8 12 2 2012–2013 Springfield Falcons AHL 73 13 19 32 57 8 1 1 2 4 2013–2014 Columbus Blue Jackets NHL 17 0 1 1 2 – – – – – Springfield Falcons AHL 55 19 26 45 51 5 2 1 3 6 2014–2015 Columbus Blue Jackets NHL 33 1 4 5 21 – – – – – Springfield Falcons AHL 45 10 11 21 22 – – – – – 2015–2016 Columbus Blue Jackets NHL 8 1 1 2 5 – – – – – Lake Erie Monsters AHL 63 16 29 45 31 17 2 6 8 13 2016–2017 Vancouver Canucks NHL 68 4 5 9 29 – – – – – Utica Comets AHL 10 2 11 13 10 – – – – – 2017–2018 Utica Comets AHL 55 17 25 42 59 5 2 1 3 4 Vancouver Canucks NHL 9 0 0 0 5 – – – – – 2018–2019 Montreal Canadiens NHL 32 0 5 5 14 – – – – – Laval Rocket AHL 24 10 6 16 18 – – – – – Tucson Roadrunners AHL 16 6 10 16 16 – – – – – 2019–2020 Tucson Roadrunners AHL 47 16 13 29 22 – – – – – Arizona Coyotes NHL 2 0 0 0 2 – – – – – 2020–2021 Arizona Coyotes NHL 13 0 0 0 10 – – – – – 8 kautta yhteensä NHL 182 6 16 22 88 – – – – – 8 kautta yhteensä AHL 388 109 150 259 286 35 7 9 16 27 == Lähteet == Luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:Philadelphia Flyersin varaamat pelaajat Luokka:Vuonna 1992 syntyneet Luokka:Elävät henkilöt
Zorron merkki (vuoden 1920 elokuva)

Zorron merkki (The Mark of Zorro) on Fred Niblon ja Theodore Reedin ohjaama mykkäelokuva vuodelta 1920. Se on ensimmäinen elokuvaversio vuonna 1919 ilmestyneestä Johnston McCulleyn kirjasta The Curse of Capistrano, joka kertoo Zorrosta. Teos ilmestyi sittemmin uudestaan nimellä The Mark of Zorro. Fairbanks tuotti sen omalle tuotantoyhtiölleen Douglas Fairbanks Pictures Corporationille. Se oli ensimmäinen elokuva, jonka Fairbanksin, Mary Pickfordin, Charlie Chaplinin ja D. W. Griffithin perustama United Artists levitti. Elokuvasta on myöhemmin tehty kaksi versiota, vuonna 1940 (Zorron merkki) ja 1974 (Zorron merkki). ==Näyttelijät== ==Lähteet== ==Aiheesta muualla== *The Mark of Zorro, Archive.org, katsottavissa ja ladattavissa * *The Mark of Zorro, Allmovie *AFI entry for The Mark of Zorro * "That Carver of Z's": "The Mark of Zorro" (1920) . The Film Tribune *The Mark of Zorro, Rotten Tomatoes Luokka:Zorro-elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mykkäelokuvat Luokka:Vuoden 1920 yhdysvaltalaiset elokuvat
Kolme yötä

Kolme yötä on suomalainen televisioelokuva vuodelta 1989. Hieman yli puolen tunnin mittaisen elokuvan on Yleisradiolle käsikirjoittanut ja ohjannut Matti Ijäs. Alaotsikkonsa mukaan elokuva on ”tragedia tästä ajasta, improvisaatioita kolmelle ihmiselle”. Tarinassa Napakymppi-televisio-ohjelmaa muistuttavan parinhakushown voittajat, ujo mies ja tätä vanhempi nainen, viettävät palkintomatkallaan kolme päivää marraskuisessa Hangossa. ==Rooleissa== ==Lähteet== ==Aiheesta muualla== * Otteita elokuvasta Ylen Elävässä arkistossa Luokka:Suomalaiset televisioelokuvat Luokka:Matti Ijäksen ohjaamat elokuvat Luokka:Vuoden 1989 suomalaiset elokuvat
Jorma Tiainen

Jorma O. Tiainen (28. lokakuuta 1932 Viipuri – 18. kesäkuuta 2010 Jyväskylä) oli Jyväskylän yliopiston yleisen historian professori vuosina 1973–1997. Hän tutki muun muassa saksalaisten käsityksiä Ranskasta. Tiainen oli kiinnostunut historian popularisoinnista, ja hän toimi pitkään Atena Kustannuksen ja Gummeruksen päätöselimissä sekä historia-alan kirjojen esilukijana. 1980-luvulla Tiainen oli mukana useissa Gummeruksen tietoteoshankkeissa, esimerkiksi yksiosaisen Tietojätti-tietosanakirjan päätoimittajana. 1970-luvulla Jorma Tiainen toimi kulttuuritapahtuma Jyväskylän Kesän puheenjohtajana. Tiaisen puoliso oli toimittaja, myöhempi kansanedustaja Eila Tiainen. == Lähteet == Luokka:Jyväskylän yliopiston professorit Luokka:Suomalaiset historioitsijat Luokka:Vuonna 1932 syntyneet Luokka:Vuonna 2010 kuolleet Luokka:Suomalaiset professorit
Viherviidakkokana

Viherviidakkokana (Gallus varius) on aasialainen kanalintu. ==Levinneisyys== Viherviidakkokanaa tavataan luonnonvaraisena Indonesiaan kuuluvilla saarilla Jaava, Bali, Lombok, Flores ja Rinca ja istutettuna Kookossaarilla. Laji on sopivissa elinympäristöissä koko levinneisyysalueellaan paikallisesti yleinen. Viherviidakkokana onkin luokiteltu elinvoimaiseksi. ==Lähteet== Luokka:Aitokanat
AtWar

atWar (entinen Afterwind) on netissä ilmaiseksi pelattava vuoropohjainen strategiapeli, joka muistuttaa Risk-lautapeliä. AtWar on selainpeli, joka vaati aiemmin Silverlightin pelaamiseen, mutta nykyään se toimii ilman liitännäisiä kaikilla HTML5-standardeja noudattavilla verkkoselaimilla. Peli tuli suomenkieliseksi 17.4.2014. == Pelaaminen == AtWarissa on tarkoituksena valloittaa maailma. Muiden pelaajien kanssa voi liittoutua tai heidän kanssaan voi solmia rauhan ja heille voi julistaa sodan. Ensin valitaan oma valtio, josta aloittaa. Sen jälkeen ostetaan yksiköitä (esim. tankkeja, jalkaväkeä, pommikoneita). Sitten yksiköt liikutetaan kaupunkiin, johon haluaa hyökätä. Peleistä tienaa pelimenestyksen mukaan SP:tä eli strategiapisteitä, jolla voi ostaa uusia strategioita ja yksiköitä. Pelaajat pelaavat peliä samanaikaisesti ja vuorot kestävät nopeassa pelissä 1-12 minuuttia ja rennossa pelissä 12-48 tuntia. Pelaajia voi olla normaalisti enintään 10, mutta jos pelin aloittajalla on Premium-tilaus, voi pelaajia olla 20. Pelissä on oikeat valtiot ja kaupungit. Suurimmat valtiot (Venäjä, Kanada, Kiina, USA, Brasilia ja Australia) on jaettu osiin, kun taas pienimpiä (esim. Monaco, Andorra, Vatikaani) ei ole. Jotkin ovat pelissä vain, jos pelin alussa laitetuissa asetuksissa on laitettu ekstra kaupungit. Pelissä on yli 160 valtiota. AtWariin on myös mahdollista ostaa Premium-tilaus, jolla saa avattua lisäominaisuuksia. === Yksiköt === AtWarissa on kolmentyyppisiä yksiköitä: maavoimat, merivoimat ja ilmavoimat. Maavoimiin kuuluvat jalkaväki, miliisit ja tankit. Merivoimiin kuuluvat kuljetusalukset ja sotalaivat. Ilmavoimissa on kuljetus- ja pommikoneita. Strategiapisteillä voi ostaa uusia yksiköitä (esim. merijalkaväki, tiedustelukoneet). === Strategiat === AtWarissa on alussa valmiina pelattavana kolme erilaista strategiaa. Strategiapisteillä niitä voi ostaa lisää viisi erilaista (esim. imperialisti, salamasota). Lisäksi on vielä viisi erilaista Premium-strategiaa, joita voi pelata vain Premium-tilauksen ostanut pelaaja. == Kartat == AtWarissa on myös mahdollista pelata muita karttoja kuin normaalia maailmankarttaa. Pelaajien tekemiä karttoja löytyy runsaasti erilaisia. Ilman Premium-tilausta ei voi tehdä omaa karttaa tai aloittaa itse pelaajien tekemillä kartoilla pelejä, mutta voi liittyä toisten pelaajien tekemiin peleihin. Suosituin pelaajan tekemä kartta on Ancient World, jota on pelattu yli 32 000 kertaa. == Koalitiot == AtWarissa on mahdollista perustaa oma koalitio eli klaani, jos omistaa Premium-tilauksen. Toisten pelaajien tekemiin koalitioihin voi liittyä myös ilman Premium- tilausta. Koalitiot voivat pelata toisiaan vastaan klaanisotia. Toiselle koalitiolle ei kuitenkaan voi julistaa sotaa vaan ne sovitaan keskenään. Koalitioon kuuluvat Johtajat, Upseerit sekä normaalit jäsenet. Vain Johtajat ja Upseerit voivat aloittaa klaanisodan. == Lähteet == == Aiheesta muualla == * Kotisivut Luokka:Verkkopelit Luokka:Strategiapelit
Yuri Landman

Yuri Landman (s. 1. helmikuuta 1973 Zwolle, Etelä-Hollanti) on alankomaalainen muusikko, soitinrakentaja, pedagogi ja sarjakuvataiteilija. Hän tuli tunnetuksi kitaristina Zoppo-yhtyeessä, jota hän oli perustamassa vuonna 1998. 2000-luvulla alkaneella soolourallaan hän on kehittänyt improvisaatioon, itse rakentamiinsa kitaraefekteihin ja muokattuihin kitaroihin perustuvaa soittotekniikkaa. Hän on tehnyt yhteistyötä muun muassa Lee Ranaldon ja Thurston Mooren (Sonic Youth), Rhys Chathamin Bart Hopkinin ja Jad Fairin kanssa. ==Elämäkerta== Hollantilaista Yuri Landmania on tituleerattu keksijä- muusikoksi. Vuonna 2001 hän rakensi ensimmäisen oman soittimensa palvelemaan kokeellista musiikkia, ja pian tämän jälkeen hän sai mainetta kokeellisen musiikin kentällä. Viimeisen seitsemän vuoden aikana Landman on pitänyt yli 100 Tee se itse -soitinrakennustyöpajaa Euroopassa ja Amerikassa. Työpajoja hän on pitänyt musiikkifestivaaleilla, musiikkiin ja taiteeseen keskittyneissä akatemioissa, konserttipaikoilla ja taidetapahtumissa. Hänen töistään ovat kirjoittanneet muun muassa The Guardian, Pitchfork, CNN, Premier Guitar, El País, ja hän on tehnyt yhteistyötä mm. Sonic Youth-, dEUS- ja Melt-Banana- yhtyeiden kanssa. == Bibliografia == * Je Mag Alles met me Doen (1997) * Het Verdiende loon (1998) * Nice Noise, Preparations and Modifications for Guitar - Yuri Landman & Bart Hopkin, (2012 Experimental Musical Instruments) * Sound Art - prof. Holger Schulze & prof. Sanne van Krogt, 2020, Bloomsbury Publishing, Pickups and Strings, p460-470 * 1991, 2021, Sherpa & Hypercustom books == Diskografia== * Zoppo - Chi pratica lo impare zoppicare lp (1998) * Zoppo - Nontonnen promo 7" (1998) * Zoppo - Double the fun splitt 7" (1999) * Zoppo - Belgian Style Pop cd (1999) * Avec Aisance - Vivre dans l'aisance cd (2004) * Yuri Landman Ensemble & Jad Fair - That's Right, Go Cats (2012, cd Siluh Records, lp Thick Syrup Records) * Bismuth - s/t, (2014, Geertruida Records) == Dokumentti == * Alles, tot Dit, 2013 == Katso myös == * Moodswinger == Aiheesta muualla == * www.hypercustom.nl Luokka:Alankomaalaiset kitaristit Luokka:Alankomaalaiset säveltäjät Luokka:Multi-instrumentalistit Luokka:Soitinrakentajat Luokka:Vuonna 1973 syntyneet Luokka:Elävät henkilöt Luokka:Soitinten keksijät
The Siren’s Song

The Siren’s Song on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe, joiden viimeiseksi yhteiseksi elokuvaksi The Siren’s Song jäi. He olivat tehneet yhteensä seitsemän elokuvaa yhdessä. Elokuva kertoo bretagnelaisen majakanvartijan tyttärestä, josta tulee diiva. The Siren’s Songin tuotanto- ja jakeluyhtiönä oli Fox Film Corporation. Elokuva sai Yhdysvaltain ensi-iltansa 4. toukokuuta vuonna 1919. The Siren’s Song on nykyisin listattu kadonneeksi elokuvaksi. ==Näyttelijät== ==Lähteet== ==Aiheesta muualla== * * * The Siren’s Song Silent eran sivuilla * The Siren’s Song TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
Ranskan 2. armeijaryhmä

Ranskan 2. armeijaryhmä () oli Ranskan maavoimien yhtymä, joka osallistui toiseen maailmansotaan. == Palvelus == Armeijaryhmän esikunta asetettiin liikekannalle elokuun lopulla 1939 ja se siirtyi valmisteltuun asemapaikkaansa Villers-lés-Nancyyn Nancyn kaupungin eteläpuolelle. Armeijaryhmänkomentaja armeijankenraali Prételat saapui esikuntaansa 2. syyskuuta ottaen komentoonsa 3., 4. ja 5. armeijan. Armeijaryhmän vastuualueena oli Longuyonista itään Reinille, josta se jatkoi jokea seuraten Rhinauhun Sélestatin pohjoispuolella. Yhteyden katkettua 2. armeijan ja 1. armeijaryhmän väliltä se siirrettiin koillisen rintaman esikunnan alaisuuteen 15. toukokuuta 1940 ja kaksi päivää myöhemmin armeija liitettiin 2. armeijaryhmään. 3. armeijaryhmän siirtyessä 19. toukokuuta lännemmäksi liitettiin 8. armeija 2. armeijaryhmään. 4. armeija siirrettiin 28. toukokuuta yleisesikunnan alaiseksi reserviksi Troyesin alueelle, jolloin se irtaantui armeijaryhmästä. 2. armeija siirrettiin 6. kesäkuuta 4. armeijaryhmään.Sharp, Lee s. 46 Saksalaisjoukkojen saarrettua armeijaryhmän kesäkuun lopulla Prételat menetti yhteyden motitettuihin armeijoihinsa, joihin sisältyivät myös 15. kesäkuuta 2. armeijan jäänteet. Prételat luovutti komennon 3. armeijan komentajalle Condélle, joka antautui joukkojensa kanssa 22. kesäkuuta. == Komentajat == Armeijaryhmänkomentajina olivat: *armeijankenraali Prételat 27. elokuuta 1939 – == Lähteet == * === Viitteet === Luokka:Ranskan maavoimat Luokka:Toisen maailmansodan armeijaryhmät
A Woman There Was

A Woman There Was on J. Gordon Edwardsin ohjaama yhdysvaltalainen mykkäelokuva vuodelta 1919. Elokuva on genreltään draama, ja sen pääosassa on Theda Bara. Elokuva kertoo etelämeren heimopäällikön Zara-tyttärestä, joka rakastuu lähetyssaarnaajaan ja saa surmansa hänen autettuaan miehen pakenemaan. Elokuva jäi Theda Baran ja ohjaaja J. Gordon Edwardsin viimeiseksi yhteistyöksi. A Woman There Was perustuu George James Hopkinsin novelliin Creation’s Tears, jonka pohjalta Adrian Johnson laati käsikirjoituksen. Elokuvan tuotanto- ja jakeluyhtiönä toimi Fox Film Corporation, ja se kuvattiin Floridan Miami Beachilla. A Woman There Was sai ensi-iltansa Yhdysvalloissa 1. kesäkuuta vuonna 1919. A Woman There Was on nykyisin listattu kadonneeksi elokuvaksi. ==Näyttelijät== ==Lähteet== ==Aiheesta muualla== * * * A Woman There Was Silent eran sivustolla * A Woman There Was TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset kadonneet elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat
Ranskan 3. armeijaryhmä

Ranskan 3. armeijaryhmä () oli Ranskan maavoimien yhtymä, joka osallistui toiseen maailmansotaan. == Palvelus == Armeijaryhmän esikunta asetettiin liikekannalle ja se asettui Dôleen 20. lokakuuta 1939. Sille alistettiin aluksi VII sotilasalue ja 8. armeija, joka vastasi Ranskan Saksan vastaisen rajan eteläosasta sekä Sveitsin vastaisesta rajasta. Sen toisena tehtävänä oli vallata Sveitsi, mikäli Saksa ei kunnioittaisi Sveitsin puolueettomuutta (). Tilanteen kiristyessä esikunta siirtyi 19. toukokuuta 1940 lännemmäksi Montryyn, missä sille alistettiin seuraavana päivänä 6. ja 7. armeija. Esikunnan alaisuudessa oli 3.-11. kesäkuuta 10. armeija. 6. armeija siirrettiin 11. kesäkuuta uuden vastaperustetun 4. armeijaryhmän alaisuuteen ja 10. armeija yleisesikunnan reserviksi. Armeijaryhmän alaisuuteen liitettiin samassa yhteydessä Pariisin armeija.Sharp, Lee s. 47 == Komentajat == Armeijaryhmänkomentajina olivat: *armeijankenraali Besson 20. lokakuuta 1939 – == Lähteet == * === Viitteet === Luokka:Ranskan maavoimat Luokka:Toisen maailmansodan armeijaryhmät
When a Woman Sins

When a Woman Sins (työnimenä The Message of the Lilies) on vuonna 1918 ensi- iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Josef Swickard. Elokuvan tuotanto- ja jakeluyhtiönä toimi Fox Film Corporation, ja se sai ensi-iltansa Yhdysvalloissa 29. syyskuuta vuonna 1918. When a Woman Sins on nykyisin listattu kadonneeksi elokuvaksi. ==Näyttelijät== ==Lähteet== ==Aiheesta muualla== * * * When a Woman Sins Silent eran sivustolla Luokka:Vuoden 1918 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
Banjul Hawks

Banjul Hawks FC on Gambian pääkaupungissa, Banjulissa toimiva jalkapalloseura. Joukkue pelaa maan pääsarjassa, Gambian Championnat National D1ssa. Joukkue on voittanut maansa mestaruuden kahdesti: vuonna 1993 ja 1996. Lisäksi he ovat voittaneet Gambian Cup-mestaruuden 1983 ja 2006. ==Joukkueen kasvatteja== *Dawda Bah - MYPA, Veikkausliiga *Omar Koroma - Forest Green Rovers, Englannin konferenssi luokka:Gambialaiset jalkapalloseurat Luokka:Banjul
Ranskan 4. armeijaryhmä

Ranskan 4. armeijaryhmä () oli Ranskan maavoimien yhtymä, joka osallistui toiseen maailmansotaan. == Palvelus == Armeijaryhmän esikunta muodostettiin 4. kesäkuuta 1940 Pariisin sotilaskuvernöörin esikunnasta ja 6. kesäkuuta se oli sijoitettuna Arcis-sur-Aubeen, jossa sille alistettiin 2. ja 4. armeijan sekä 11. kesäkuuta 6. armeija. Armeijaryhmän esikuntaan normaalisti kuuluvista joukoista sillä oli ainoastaan kuljetuskomppania (). Armeijaryhmänkomentajana oli aiemmin 2. armeijan komentajana ollut armeijankenraali Charles Huntziger.Sharp, Lee s. 47 == Lähteet == * === Viitteet === Luokka:Ranskan maavoimat Luokka:Toisen maailmansodan armeijaryhmät
Kyle Croxall

Kyle Croxall (s. 26. lokakuuta 1988) on kanadalainen alamäkiluistelija, joka tammikuussa 2014 oli maailmanrankingissa sijalla neljä. Hän on saavuttanut useita Red Bull Crashed Ice-voittoja ja voitti kokonaiskilpailun kaudella 2012. Croxall saavutti myös kokonaiskilpailun hopeasijan vuosina 2010, 2011 ja 2013. Hän kilpailee joukkuekilpailuissa "Living the Dream"-nimisen tiimin väreissä. Croxallin veli Scott on myös alamäkiluistelija ja vuoden 2014 MM- hopeamitalisti sekä vuoden 2015 maailmanmestari. Kyle Croxallin siviiliammatti on palomies. Hän on suuri Toronto Maple Leafsin fani. == Lähteet == * http://www.redbullcrashedice.com/fi_FI/athlete/kyle-croxall Luokka:Kanadalaiset alamäkiluistelijat Luokka:Vuonna 1988 syntyneet Luokka:Elävät henkilöt Luokka:Alamäkiluistelun maailmanmestarit
The Soul of Buddha

The Soul of Buddha on J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosassa on Theda Bara. Elokuva sai Yhdysvaltain ensi-iltansa 21. huhtikuuta 1918. Käsikirjoituksen oli laatinut Adrian Johnson Theda Baran kirjoittaman novellin pohjalta. The Soul of Buddha kirjoitettiin Mata Hari -vakoilutapauksen innoittamana. Fox Film Corporation oli elokuvan tuotanto- ja jakeluyhtiönä, ja The Soul of Buddha kuvattiin Foxin studioilla New Jerseyn Fort Leessä.Golden, Eve (1998). Vamp: The Rise and Fall of Theda Bara. Vestal Press. s. 157. ISBN 1-461-73077-5 The Soul of Buddhan oletetaan olevan kadonnut elokuva. ==Juoni== Jaavalainen papitar Bava (Theda Bara) karkaa englantilaisen sotilasupseeri John Daren (Hugh Thompson) kanssa. Entisestä papittaresta tulee maineikas tanssija, mutta kostonhimoinen buddhalainen pappi Ysora (Victor Kennard) murhaa hänet kylmäverisesti näyttämölle. ==Näyttelijät== ==Lähteet== ==Aiheesta muualla== * * * The Soul of Buddha Silent eran sivustolla * The Soul of Buddha TCM Movie Databasessa Luokka:Vuoden 1918 yhdysvaltalaiset elokuvat Luokka:Melodraamat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Novelleihin perustuvat elokuvat Luokka:J. Gordon Edwardsin ohjaamat elokuvat